b'\n_START_ARTICLE_\nChapada Diamantina Nationalpark\n_START_PARAGRAPH_\nChapada Diamantina Nationalpark er en 1.520 km\xc2\xb2 stor nationalpark i Chapada Diamantina regionen i delstaten Bahia i Brasilien._NEWLINE_For at komme til Chapada Diamantina Nationalpark skal man til byen Len\xc3\xa7ois, som ligger 425 kilometer fra hovedstaden Salvador i delstaten Bahia. Den bedste tid at bes\xc3\xb8ge Chapada Diamantina er fra marts til oktober m\xc3\xa5ned, hvor det ikke regner s\xc3\xa5 meget._NEWLINE_Nationalparken indeholder en blanding af bjerge, floder, vandfald, grotter og anden natur. Af mere end 35 floder er Paraguacu og Preto de st\xc3\xb8rste. P\xc3\xa5 grund af variationer i klima og vegetation finder man mange forskellige slags dyr og fugle. Chapada Diamantina har mange attraktioner, herunder \xe2\x80\x9dPoco Encantado\xe2\x80\x9d, hvor solens str\xc3\xa5ler rammer grottens vand p\xc3\xa5 et bestemt tidspunkt og g\xc3\xb8r vandet turkisbl\xc3\xa5t. Bjerget Pai In\xc3\xa1cio, som ligger 30 kilometer fra byen Len\xc3\xa7oism, kan bestiges, og herfra har man en fantastisk udsigt over omr\xc3\xa5det.'